Grounded - jocul săptămânii la iLikeIT. Atenția la detalii e remarcabilă
Grounded este jocul săptămânii - cu un scenariu inedit. Practic, Grounded ne face mici cât o furnică și trebuie să supraviețuim în grădină din spatele casei - după un experiment eșuat al unui doctor nebun.
Premisă acestui joc este atât de ciudată și originală, că e fascinant și tare-mi doresc să nu fiu dezamăgit... Probabil mulți am avut curiozitatea asta de mici, cum ar fi să trăim jos - unde firul ierbii e înalt ca un copac iar o firavă furnică ajunge un soi de Godzilla.
Începutul jocului te lasă să descoperi un pic acest univers - redat minunat - adică ai senzația că ești mic, mititel - ajută și muzica în stilul Stranger Things care-ți spune că e ceva activitate paranormală în poveste. Minus acarienii de iarbă care-s oribili oricum și te vor ataca.
La început vei aduna resurse iar ocazional vei da peste niște corturi unde poți să cercetezi lucrurile găsite - nu doar că vei da probabil peste niște indicii, dar așa vei descoperi și cum să-ți construiești diverse arme care te vor ajuta în lupta cu gândăceii.
Grounded este intuitiv, chiar dacă e un joc de supraviețuire, vei fi ghidat pas cu pas ce trebuie să faci - e amuzant cum doar o mică grădină poate să fie ceva atât de plin de viață și înfricoșător în același timp - adică de la o urmă de câine care devine atractivă pentru gândaci până la niște cărbuni arși de la un grătar răsturnat. Atenția la detalii e remarcabilă.
E unul dintre cele mai interesante jocuri de aventură și e pe la 24 de dolari pe PC. De curând există și versiuni pentru Nintendo Switch și Playstation. Aici costă aproximativ 40 de dolari.